Ọkùnrin kan tí ó wí pé òun ń fẹ́ẹ́ di olówó ti di olówó kí Aṣojú-Olódùmarè tóó dé ṣùgbọ́n inú àìsàn ní ẹ̀dá ọ̀run náà bá a nítorí nígbà tí ó di olówó tán kò mọ àwọn àgblagbà mọ́, ó bẹ̀rẹ̀ sí yáájú sí gbogbo àwọn ènìyàn kiri, àṣẹ̀hhìnwá-àsẹ̀hìnbọ̀ àìsàn kan kọlù ú bẹ́ẹ̀ ni dókítà kò sí ní ìtòòsì, àwọn àgbàlagbà tí wọ́n sì mọ oògùn àti ràn án lọ́wọ́ nítorí ó ti yáájú si gbogbo wọn. Lọ́nà kejì, kí àìsàn yìí tóó ṣẹlẹ̀ ẹ̀ẹ̀mẹta ni àwọn olè ń fẹ́ẹ́ pa á tí ọwọ́ kò bà á, ní ẹ̀ẹ̀kẹta wọn ṣá a lọ́gbẹ́ ṣùgbọ́n ọwọ́ kò rí àyè bà á dáadáa ṣùgbọ́n síbẹ̀ náà wọ́n gé àtàǹpàkò ọwọ́ rẹ̀ ọ̀tún sọnù, ibi tí ó sì ti ń sá lọ ó jìn sí kòtò eguneegun ẹsẹ̀ rẹ̀ ọ̀tún sì rún wómúwómú. Lórí gbogbo rẹ̀ ìdánwò ni owó-níní jẹ́ fún un bẹ́ẹ̀ ni ọkùnrin yìí kò ṣe dáadáa nínú ìdánwò náà, nígbà tí ó di olówó tán ó fẹ́ ogunlọ́gọ̀ obìnrin. Kò wo ìwà wọn tí ó fi ń fẹ́ wọn, ẹwà ara àti títóbi ìdílé ni ó ń wò tí ó fi ń fẹ́ wọn, ṣùgbọ́n ní àkókò tí Aṣojú-Olódùmarè fi máa padà dé, ọkàn ọkùnrin náà kò balẹ̀ nínú ilé, ilé rẹ̀ kún fún ariwo, ìjà, ìbànújẹ́ àwọn ará ilé náà kò fi ara wọn ṣe ọ̀rẹ́, wọ́n jẹ́ ọ̀tá pàtàkì fún ara wọn.
Okunrin kan ti o wi pe oun n fee di olowo ti di olowo ki Asoju-Olodumare too de sugbon inu aisan ni eda orun naa ba a nitori nigba ti o di olowo tan ko mo awon agblagba mo, o bere si yaaju si gbogbo awon eniyan kiri, asehhinwa-asehinbo aisan kan kolu u bee ni dokita ko si ni itoosi, awon agbalagba ti won si mo oogun ati ran an lowo nitori o ti yaaju si gbogbo won. Lona keji, ki aisan yii too sele eemeta ni awon ole n fee pa a ti owo ko ba a, ni eeketa won sa a logbe sugbon owo ko ri aye ba a daadaa sugbon sibe naa won ge atanpako owo re otun sonu, ibi ti o si ti n sa lo o jin si koto eguneegun ese re otun si run womuwomu. Lori gbogbo re idanwo ni owo-nini je fun un bee ni okunrin yii ko se daadaa ninu idanwo naa, nigba ti o di olowo tan o fe ogunlogo obinrin. Ko wo iwa won ti o fi n fe won, ewa ara ati titobi idile ni o n wo ti o fi n fe won, sugbon ni akoko ti Asoju-Olodumare fi maa pada de, okan okunrin naa ko bale ninu ile, ile re kun fun ariwo, ija, ibanuje awon ara ile naa ko fi ara won se ore, won je ota pataki fun ara won.